Аҧсны аҳҭнықалақь Аҟәа ақырҭуа мпыҵахалаҩцәа рҟнытә ахы ақәиҭтәра 24 шықәса ахыҵра аҳаҭыр азы, аҧсадгьыл ахьчаҩцәа рбаҟа амҵан ашәҭқәа шьҭарҵеит Аҧсны ауаажəларра.
27.09.2017
Аҧсны аҳҭнықалақь Аҟәа ақырҭуа мпыҵахалаҩцәа рҟнытә ахы ақәиҭтәра 24 шықәса ахыҵра аҳаҭыр азы, аҧсадгьыл ахьчаҩцәа рбаҟа амҵан ашәҭқәа шьҭарҵеит Аҧсны Ахада Рауль Ҳаџьымба, атәыла ахада ихаҭыҧуаҩ Витали Габниа, Жәлар Реизара аиҳабы Валери Кәарҷиа, Жәлар реизара адепутатцәа, аминистрцәа, аибашьра аветеранцәа, иҭахаз аҧсадгьыл ахьчаҩцәа рҭаацәа.
166
Аҧсны аҳҭнықалақь Аҟәа ақырҭуа мпыҵахалаҩцәа рҟнытә ахы ақәиҭтәра 24 шықәса ахыҵра аҳаҭыр азы, аҧсадгьыл ахьчаҩцәа рбаҟа амҵан ашәҭқәа шьҭарҵеит Аҧсны Ахада Рауль Ҳаџьымба, атәыла ахада ихаҭыҧуаҩ Витали Габниа, Жәлар Реизара аиҳабы Валери Кәарҷиа, Жәлар реизара адепутатцәа, аминистрцәа, аибашьра аветеранцәа, иҭахаз аҧсадгьыл ахьчаҩцәа рҭаацәа.
Аҟәа ақалақь ақырҭуа мпыҵахалаҩцәа рҟнытә ахы ақәиҭтәра азы аоперациа цон жәеиза мшы. Уи напхгара арҭон усҟантәи Атәылахьчара аминистр аинрал--маиор Султан Сосналиеви Аҧсны Арбџьармчқәа рыштаб хада аиҳабы, аинрал-маиор Сергеи Дбари. Ари амш аҽны иҭахаз аибашьцәа ргәаладыршәарц еизеит хыҧхьаӡара рацәала ауаа, Аҧсны анапхгара, аибашьра аветеранцәа, ауаажәларратә еиҿкаарақәа рхаҭарнакцәа, ашколхәыҷқәа.
Аибашьра аветеранцәа ирҳәоит, Аҟәа ампыҵахалаҩ иҟынтә ахы ианақәиҭыртә ашьҭахь, аиааира шааигәахоз азы гәыҩбара шрымамыз атәы, «Аҧсны иамоу аҭынчреи ахьыҧшымреи рзы иҭахеит хаҧхьаӡара рацәала уи аҵеицәа. Урҭ рыхьӡ акамыршәра зуалу ҳара ҳауп,»- рҳәон даара. Аибашьра еилгеижьҭеи ҩажәиҧшьба шықәса шыҵуагьы, иуадаҩуп ацәаныррақәа рыҵәахра, аветеранцәа иргәалашәоит ирывыршьааз рҩызцәа. «Урҭ аамҭа хьанҭақәа раан зегьы ҳаӡәыкын, иҳамаз хықәкык акәын,- Аиааира аагара, уи наҳагӡеит рҳәон аветеранцәа.
Еиҵагыло абиҧарақәа ракәзар, ибзианы ирдыруеит рабацәа знысыз амҩа хьанҭа атәы. Иахьа иҳамоу аҭынчра ҳзаазгаз зегьы рҿаҧхьа ҳхырхәоит, рҳәон дара. Егьа аамҭа царгьы,ҳара зегьы иаҳуалуп Аҧсадгьыл ахақәиҭреи ахьыҧшымреи зхы ақәызҵаз Аҧсны аҵеицәа рыхьыӡ акамыршәра.
Фатима Гьергьиа, Беслан Џьынџьал ,АТ.
Оцените новость:
+1
+2
+3
+4
+5
Сохраните ссылку или поделитесь с друзьями